რეხა

რეხა — სოფელი აღმოსავლეთ საქართველოში, გორის მუნიციპალიტეტის ბერბუკის ადმინისტრაციულ ერთეულში (შიდა ქართლის მხარე). აერთიანებს ზემო რეხას და ქვემო რეხას.

მდებარეობს ტირიფონის ვაკეზე, მდ. მეჯუდის ნაპირას, ზღვის დონიდან 630-640 მ-ზე, გორიდან 4-5 კმ-ში. 
 ისტორია 
ლიახვის ხეობაში მდებარე ადგილი „რეჴი“ მოხსენიებულია ლეონტი მროველის საისტორიო თხზულებაში (აქ თითქოს გამართულა ბრძოლა, სადაც მოუკლავთ ქართლის ტახტისთვის მებრძოლი მირდატი, ფარსმან ქველის ძმა). „აბიბოს ნეკრესელის მარტვილობის“ მიხედვით რეხს მჯდარა სპარსთა მარზპანი, თუმცა ამ რეხის ადგილმდებარეობის შესახებ ერთიანი აზრი არ არსებობს. 

მდინარე მეჯუდა რეხს ორ ნაწილად — ზემო და ქვემო რეხად — ჰყოფს. სოფლის ძველ ნაწილს ზემო რეხა შეესაბამება. ზემო და ქვემო რეხა მოხსენიებულია დავით „პროვინციის მეფის“ 1382 წლის სიგელში.ნინიძე დ., „პროვინციის მეფეები“ XIV–XV საუკუნეების საქართველოში, თბ., 1995. — გვ. 82. XVII-XVIII საუკუნეებში ზემო და ქვემო რეხაში მამულებს ფლობდნენ ამილახვრები და თუმანიშვილები. 1801–1930 წლებში სოფელი რეხა შედიოდა გორის მაზრაში, 1930 წლიდან ორი სოფელი (ზემო და ქვემო რეხა) — გორის რაიონის კარალეთის, 1937 წლიდან — ბერბუკის სასოფლო საბჭოში.საქართველოს სსრ მუშათა და გლეხთა მთავრობის კანონთა და განკარგულებათა კრებული, №4, 1937. — გვ. 53. საქართველოს 2014 წლის საყოველთაო აღწერით ზემო რეხაში იყო 261, ქვემო რეხაში — 675 მცხოვრები. საჯარო რეესტრის ეროვნული სააგენტოს მუნიციპალიტეტების რეესტრში გორის მუნიციპალიტეტის 2017 წლის რეგისტრაციის დოკუმენტში ზემო რეხა და ქვემო რეხა შეტანილია საერთო სახელწოდებით — რეხა.გორის მუნიციპალიტეტი — სსიპ საჯარო რეესტრის ეროვნული სააგენტოს მუნიციპალიტეტების რეესტრი.

ამავე სახელწოდების დასახლებები ცნობილია ასევე შიდა ქართლის ლეხურის ხეობაში (რეხი) და ქვემო ქართლში, თრიალეთში (რეხა).

ლიტერატურა
 მაკალათია ს., ლიახვის ხეობა, თბ., 1971. — გვ. 85–89.

სქოლიო

კატეგორია:გორის მუნიციპალიტეტის სოფლები